钦定古今图书集成/理学汇编/学行典/第023卷 > 皇极经世心易发微四 > 《坟墓》
## 钦定古今图书集成/理学汇编/学行典/第023卷 > 皇极经世心易发微四 > 《坟墓》

凡占坟墓，于登山之时，取墓上之土色，或草木之声
色，以观动数，复取所坐为内，所向为外，得何卦，属何
宫，后以当时四柱合前动数，得若干策，以运为主断
之。有贵禄入局，则为富贵可知。以上下之数，观其吉
凶，以百二十年为限，分作四代看。那一代有贵禄入
局，便知某代为吉；如无贵禄而遇困陷，便知某代为
凶，凡有断乏隔位补借，十零生千百，子孙荣显，父祖
有封赠，千百生十零，父祖贵显，恩泽垂于后昆，内吉
子孙显达，外吉女婿名扬。